
NERINGOS SAVIVALDYBĖS MERAS

POTVARKIS
DĖL NERINGOS SAVIVALDYBĖS NEFORMALIOJO VAIKŲ ŠVIETIMO PROGRAMŲ FINANSAVIMO

2026 m. liepos 7 d. Nr. V10-179
Neringa

	Vadovaudamasis Lietuvos Respublikos viešojo administravimo įstatymo 16 straipsnio 1 dalies 2 punktu, Lietuvos Respublikos vietos savivaldos įstatymo 25 straipsnio 5 dalimi, Neformaliojo vaikų švietimo programų finansavimo ir administravimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, 3.1 ir 3.2 papunkčiais:
1. Nustatau Neringos savivaldybės neformaliojo vaikų švietimo (toliau – NVŠ) programų:
1.1. NVŠ lėšų vienam mokiniui per mėnesį (NVŠ krepšelio) dydį  – 25 (dvidešimt penkis) eurus nuo 2026 m. rugsėjo 1 d. iki 2027 m. rugpjūčio 31 d.;
1.2. maksimalų mokinių skaičių savivaldybės lygmens NVŠ programos įgyvendinimo grupėje – 20 mokinių.
2. Pripažįstu netekusiu galios Neringos savivaldybės mero 2025 m. liepos 7 d. potvarkio Nr. V10-377 „Dėl Neringos savivaldybės neformaliojo vaikų švietimo programų finansavimo“ 1.2 papunktį.
Skelbti šį teisės aktą Teisės aktų registre.


Savivaldybės meras 	Darius Jasaitis

